L'Ajuntament d'Alcàsser presenta els premis a l'ús del valencià en el comerç local
dc., 11/09/2024 - 10:00

L'Ajuntament d'Alcàsser va presentar ahir els premis a l'ús del valencià per a fomentar l'ús de la llengua en els comerços locals. Una iniciativa per a fomentar i posar en valor a aquells comerços que utilitzen retolació i materials tant impresos com digitals en valencià.  

Amb premis de 1.300 € per al comerç guanyador, 1.100€ per al segon lloc, i 900€ per al tercer. Aquesta primera convocatòria espera comptar amb la participació d'un ampli nombre de comerços de la localitat de l'Horta Sud. 

Les persones interessades poden trobar tota la informació en la Seu Electrònica de l'Ajuntament (termini de presentació fins al 17-set-2024), així com en la pàgina web, d'altra banda, també es donarà suport des de les oficines municipals. 

La regidor de Promoció econòmica, María Furió destaca que “l'objectiu és posar en valor la nostra riquesa lingüística i fomentar l'ús de la nostra llengua materna, a més de fer costat als comerços del nostre municipi” i també “esperem que siga la primera de moltes convocatòries i que més negocis s'animen a participar”